1.  การจัดการ

  9.1 โครงสร้างการจัดการ

  โครงสร้างกรรมการบริษัท ประกอบด้วย คณะกรรมการจำนวนทั้งสิ้น 5 ชุด ได้แก่
  คณะกรรมการอำนวยการ คณะกรรมการตรวจสอบ คณะกรรมการบริหาร
  คณะกรรมการบริหารความเสี่ยง และคณะกรรมการสรรหาและกำหนดค่าตอบแทน
  ซึ่งรายละเอียดของคณะกรรมการแต่ละชุด มีดังนี้

(1) คณะกรรมการอำนวยการ ในฐานะตัวแทนของผู้ถือหุ้น คณะกรรมการอำนวยการมีบทบาท หน้าที่
    และความรับผิดชอบในการดำเนินกิจการของบริษัทให้มีความมั่นคง มีผลตอบแทนที่ดี
    ด้วยความซื่อสัตย์สุจริต และ พึงหลีกเลี่ยงปัญหาในเรื่องความขัดแย้งทางผลประโยชน์ โดยมี
    ขอบเขตอำนาจ และหน้าที่ ดังนี้

-   กำหนดนโยบาย และเป้าหมายเชิงกลยุทธ์ในภาพรวมของบริษัท
    พิจารณาอนุมัติแผนกลยุทธ์ตามที่คณะกรรมการบริหารเสนอ และ
    กำกับควบคุมดูแลให้คณะกรรมการบริหารดำเนินการให้เป็นไปตามแผนงานที่ได้รับการอนุมัติไว้อย่างมีประสิทธิภาพ
    และประสิทธิผล

-   จัดให้มีบทบัญญัติเกี่ยวกับการกำกับดูแลที่ดีตามหลักธรรมาภิบาลในเรื่อง
    จริยธรรมทางวิชาชีพของกรรมการ ผู้บริหารและพนักงาน เพื่อเป็นแนวทางปฏิบัติภายในองค์กร
    และ มีจริยธรรมในการดำเนินธุรกิจ
    มีความรับผิดชอบต่อผู้ที่เกี่ยวข้องทุกฝ่ายอย่างเท่าเทียมกันโดยสม่ำเสมอ
    พึงหลีกเลี่ยงปัญหาในเรื่องความขัดแย้งทางผลประโยชน์

-   จัดให้มีการตรวจสอบภายใน
    และให้มีการรายงานข้อมูลอย่างเพียงพอแก่คณะกรรมการอำนวยการ
    เพื่อทราบถึงผลการดำเนินงานที่ผ่านมา และแนวโน้มการดำเนินงานในอนาคต

-   กำกับดูแลให้คณะกรรมการบริหารความเสี่ยง มีการกำหนดนโยบาย กระบวนการ
    และการควบคุมทางด้านการบริหารความเสี่ยงประเภทต่างๆ ที่เกิดขึ้น
    โดยจะต้องครอบคลุมความเสี่ยงทางด้านสินเชื่อ ด้านการลงทุน ด้านการตลาด ด้านสภาพคล่อง
    และด้านการปฏิบัติงาน

-   พิจารณาแต่งตั้ง กำหนดอำนาจหน้าที่ของผู้บริหารตั้งแต่ระดับประธานสายงาน ขึ้นไป
    และคณะกรรมการเฉพาะด้านชุดต่างๆ เพื่อช่วยดูแลการบริหารให้เป็นไปตามนโยบายที่กำหนด
    ได้แก่ คณะกรรมการตรวจสอบ คณะกรรมการสรรหา และกำหนดค่าตอบแทน
    คณะกรรมการบริหารความเสี่ยง และคณะกรรมการบริหาร เป็นต้น

-   ให้ความเห็นชอบรายงานทางการเงินประจำปี ที่ผ่านการตรวจสอบจากผู้สอบบัญชี
    และการสอบทานของคณะกรรมการบริหาร และคณะกรรมการตรวจสอบแล้ว
    เพื่อขอการรับรองจากที่ประชุมผู้ถือหุ้น และรับทราบความเห็นจากผู้สอบบัญชี (Management
    Letter) พร้อมความเห็นจากคณะกรรมการบริหาร

-   ดำเนินการภายในขอบเขตของกฎหมาย วัตถุประสงค์ ข้อบังคับของบริษัท
    และตามมติที่ประชุมใหญ่ผู้ถือหุ้น

นอกจากนี้คณะกรรมการอำนวยการอาจแสวงหาความเห็นทางวิชาชีพจากที่ปรึกษาภายนอกเกี่ยวกับการดำเนินกิจการของบริษัทได้ด้วยค่าใช้จ่ายของบริษัทฯ
คณะกรรมการอำนวยการมี

-   การประชุมอย่างน้อย 3 เดือนครั้ง องค์ประชุมจะต้องประกอบด้วยกรรมการไม่น้อยกว่ากึ่งหนึ่ง
    ของ จำนวนกรรมการทั้งหมดและมติที่ประชุมใช้เสียงข้างมากของกรรมการที่เข้าประชุม

  โดยคณะกรรมการอำนวยการ ประกอบด้วย กรรมการจำนวนทั้งสิ้น 9 ท่าน
  และเลขานุการคณะกรรมการอำนวยการจำนวน 1 ท่าน ดังนี้

  ------------- ---------------- -----------------------------------------
  นายสุพล        วัธนเวคิน          ประธานกรรมการ

  นางสาวนวพร    เรืองสกุล          กรรมการอิสระ

  นายธานินทร์     จิระสุนทร          กรรมการอิสระ

  นายมานพ       พงศทัต            กรรมการอิสระ

  นายพิชัย        ดัชณาภิรมย์         กรรมการอิสระ

  นายสมบูรณ์      ชัยเดชสุริยะ        กรรมการอิสระ

  *นายธวัชไชย    สุทธิกิจพิศาล        กรรมการ

  *นายประวิทย์    วรุตบางกูร         กรรมการ

  นายสุรพล       กุลศิริ             กรรมการ

  นางสาวมยุรี     พวงกนก           เลขานุการ
  ------------- ---------------- -----------------------------------------

หมายเหตุ* เป็นกรรมการมีอำนาจลงนามผูกพันบริษัท

(ข) คณะกรรมการตรวจสอบ ปฏิบัติงานตามหน้าที่ที่คณะกรรมการอำนวยการมอบหมาย ดังนี้

-   สอบทานให้บริษัทมีการรายงานทางการเงินอย่างถูกต้อง และเพียงพอ

-   สอบทานให้บริษัทมีระบบการควบคุมภายใน ( Internal Control )
    และการตรวจสอบภายใน ( Internal Audit ) ที่เหมาะสม และมีประสิทธิภาพ

-   สอบทานให้บริษัทปฏิบัติตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

-   พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

-   พิจารณาการเปิดเผยข้อมูลของบริษัทในกรณีเกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้อง และครบถ้วน

-   จัดทำรายงานการกำกับดูแลกิจการของคณะกรรมการตรวจสอบ โดยเปิดเผยไว้ในรายงาน
    ประจำปีของบริษัท ซึ่งรายงานดังกล่าวต้องลงนามโดยประธานคณะกรรมการตรวจสอบ

-   พิจารณา คัดเลือก โยกย้าย โอน หรือเลิกจ้าง เจ้าหน้าที่สำนักตรวจสอบภายใน

-   จัดทำรายงานการปฏิบัติงานของคณะกรรมการตรวจสอบเสนอคณะกรรมการบริษัท

-   คณะกรรมการตรวจสอบ มีอำนาจในการตรวจสอบ และสอบสวนผู้ที่เกี่ยวข้อง
    และเรื่องที่เกี่ยวข้องภายในขอบเขตของอำนาจ และหน้าที่
    คณะกรรมการตรวจสอบต้องมีอำนาจในการว่าจ้าง
    หรือนำเอาผู้เชี่ยวชาญเฉพาะด้านมาช่วยงานตรวจสอบ
    และสอบสวนได้ตามที่คณะกรรมการตรวจสอบพิจารณาว่าเหมาะสม

-   คณะกรรมการตรวจสอบต้องประชุมกันอย่างน้อยปีละ 4 ครั้ง หรือมากกว่า เมื่อมีความ จำเป็น
    คณะกรรมการตรวจสอบอาจเชิญฝ่ายจัดการ
    หรือผู้ที่เกี่ยวข้องเข้าร่วมประชุมและให้ข้อมูลในส่วนที่เกี่ยวข้องได้ประสานงานกับคณะกรรมการบริหารความเสี่ยง
    เพื่อให้มีการปฏิบัติงานเป็นไปตามกรอบนโยบายการบริหารความเสี่ยงของบริษัท

-   ปฏิบัติการอื่นใดตามที่คณะกรรมการอำนวยการมอบหมาย
    ด้วยความเห็นชอบจากคณะกรรมการตรวจสอบ

  โดยองค์ประชุมของคณะกรรมการตรวจสอบ จะต้องประกอบด้วยกรรมการไม่น้อยกว่ากึ่ง

หนึ่งของจำนวนกรรมการทั้งหมด และมติที่ประชุมใช้เสียงข้างมากของกรรมการที่เข้าประชุม

  ---------------- ------------------ ------------------------------------
  นางสาวนวพร       เรืองสกุล            ประธานกรรมการ

  นายพิชัย           ดัชณาภิรมย์           กรรมการ

  นายสมบูรณ์         ชัยเดชสุริยะ          กรรมการ
  ---------------- ------------------ ------------------------------------

(ค) คณะกรรมการบริหาร คณะกรรมการบริหาร
ในฐานะผู้ที่ได้รับมอบหมายจากคณะกรรมการอำนวยการ ในการกำหนดกลยุทธ์ แผนการดำเนินงาน
กำกับการบริหารงานของผู้บริหารให้เป็นไปตามแผนการดำเนินงานอย่างมีประสิทธิภาพ
เกิดประสิทธิผล คณะกรรมการอำนวยการจึงกำหนดขอบเขตอำนาจ
และหน้าที่ของคณะกรรมการบริหารดังนี้

-   กำหนดแผนกลยุทธ์ แผนการดำเนินงาน งบประมาณ ให้เป็นไปตามนโยบาย
    เป้าหมายที่ได้รับอนุมัติจากคณะกรรมการอำนวยการ อย่างมีประสิทธิภาพ ภายใต้กฎ
    ระเบียบของทางการ

-   กำหนดโครงสร้างองค์กรที่อยู่ในความรับผิดชอบ การแต่งตั้ง
    และกำหนดอำนาจหน้าที่ของผู้บริหารตั้งแต่ระดับรองกรรมการผู้จัดการ ลงมา

-   กำหนดอำนาจในการอนุมัติวงเงินให้กู้ยืม การลงทุน จัดซื้อ และค่าใช้จ่าย
    เพื่อประโยชน์ของบริษัท ภายใต้กฎหมายที่เกี่ยวข้อง

-   กำหนดให้มีระบบการทำงาน ระเบียบ และกระบวนการปฏิบัติงาน การควบคุมภายใน
    ให้มีประสิทธิภาพ

-   พิจารณาอนุมัติสินเชื่อ อนุมัติการขายทรัพย์สินรอขาย
    และกำหนดราคาทรัพย์สินที่จะซื้อจากการขายทอดตลาด และใช้สิทธิคัดค้านตามวงเงินที่กำหนด

-   กำกับดูแลการบริหารงานให้เป็นไปตามกรอบความเสี่ยงที่กำหนดโดย
    คณะกรรมการบริหารความเสี่ยง ที่ครอบคลุมความเสี่ยงทางด้านกลยุทธ์ สินเชื่อ การตลาด
    การลงทุน สภาพคล่อง การปฏิบัติงาน ชื่อเสียง และกฎหมาย

-   ปฏิบัติ และ ติดตามกำกับดูแลผู้บริหาร พนักงาน
    ให้มีการปฏิบัติตามบทบัญญัติเกี่ยวกับจรรยาบรรณทางธุรกิจ จริยธรรมทางวิชาชีพ

-   แต่งตั้งคณะกรรมการ หรือคณะอนุกรรมการ คณะหนึ่ง หรือหลายคณะ เพื่อทำหน้าที่กลั่นกรอง
    พิจารณา อนุมัติ งานเฉพาะด้าน ตามที่กำหนด แทนคณะกรรมการบริหาร

-   จัดทำรายงานการบริหารงาน
    การดำเนินงานให้คณะกรรมการอำนวยการรับทราบเป็นรายไตรมาส

นอกจากนี้ คณะกรรมการบริหารอาจแสวงหาความเห็นทางวิชาชีพจากที่ปรึกษาภายนอก
เกี่ยวกับการดำเนินกิจการของบริษัทได้ ด้วยค่าใช้จ่ายของบริษัท
คณะกรรมการบริหารจะต้องมีการประชุม อย่างน้อยเดือนละครั้ง
องค์ประชุมประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด และมติที่ประชุม
ใช้เสียงข้างมากของกรรมการที่เข้าประชุม

  คณะกรรมการบริหาร ประกอบด้วย

+--------------+--------------+----------------------------------------+
| นายสุพล       | วัธนเวคิน      | ประธานกรรมการ                          |
+--------------+--------------+----------------------------------------+
| นายเชษฐ์      | ภัทรากรกุล     | ประธานสายงาน สินเชื่ออุปโภค/บริโภค          |
+--------------+--------------+----------------------------------------+
| นางสาวฐิตินันท์  | วัธนเวคิน      | ประธานสายงาน การเงินและเงินฝาก           |
+--------------+--------------+----------------------------------------+
| นายธวัชไชย    | สุทธิกิจพิศาล    | ประธานสายงาน สินเชื่อพัฒนาโครงการที่อยู่อาศัย   |
|              |              |                                        |
|              |              | และสินเชื่อธุรกิจ                           |
+--------------+--------------+----------------------------------------+
| นายประวิทย์    | วรุตบางกูร     | ประธานสายงาน บริหารกลาง                 |
+--------------+--------------+----------------------------------------+
| นายศราวุธ     | จารุจินดา      | ประธานสายงาน บริหารสินทรัพย์               |
+--------------+--------------+----------------------------------------+
| นายประชา     | ชำนาญกิจโกศล  | ประธานสายงาน บริหารความเสี่ยง*            |
+--------------+--------------+----------------------------------------+
| นายธนวัฒน์     | เนียมทรัพย์     | รองกรรมการผู้จัดการ                       |
|              |              | สายงานสินเชื่ออุปโภค/บริโภค                 |
+--------------+--------------+----------------------------------------+
| นางสินีนาถ     | เดชะคุปต์      | รองกรรมการผู้จัดการ สายงานบริหารสินทรัพย์     |
+--------------+--------------+----------------------------------------+

* ได้รับการแต่งตั้ง เมื่อวันที่ 1 ก.พ. 2548

(4) คณะกรรมการบริหารความเสี่ยง มีองค์ประกอบคณะกรรมการ และขอบเขตอำนาจ หน้าที่ ดังนี้

    -   กำหนดนโยบายการบริหารความเสี่ยงโดยรวมของบริษัท
        ที่ครอบคลุมความเสี่ยงประเภทต่างๆ ที่สำคัญ คือ ความเสี่ยงด้านกลยุทธ์
        ความเสี่ยงด้านเครดิต ความเสี่ยงด้านตลาด ความเสี่ยงด้านสภาพคล่อง
        และความเสี่ยงด้านปฏิบัติการ โดยรวมถึงความเสี่ยงด้านกฎหมาย และชื่อเสียงของบริษัท

    -   วางกลยุทธ์ให้สอดคล้องกับนโยบายการบริหารความเสี่ยงของบริษัท ให้สามารถประเมิน
        ติดตามผล และกำกับดูแลปริมาณความเสี่ยงให้อยู่ในระดับที่เหมาะสม
        รวมถึงนโยบายและหลักเกณฑ์ในการกันสำรองสำหรับสินทรัพย์จัดชั้น

    -   ทบทวนความเพียงพอของนโยบาย และระบบการบริหารความเสี่ยง
        โดยรวมถึงความมีประสิทธิผลของระบบ และการปฏิบัติตามนโยบายที่กำหนด

    -   รายงานผลการปฏิบัติงานต่อคณะกรรมการอำนวยการ อย่างสม่ำเสมอ
        เพื่อให้เกิดการปรับปรุงแก้ไขให้สอดคล้องกับนโยบายและหลักเกณฑ์การบริหารความเสี่ยงที่กำหนด
        และแจ้งให้คณะกรรมการตรวจสอบเพื่อทราบ

นอกจากนั้นคณะกรรมการบริหารความเสี่ยงจะต้องมีการประชุม อย่างน้อย 3 เดือนครั้ง

องค์ประชุม ประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมดมติที่ประชุม
ใช้เสียงข้างมากของกรรมการที่เข้าประชุม

  คณะกรรมการบริหารความเสี่ยง ประกอบด้วยกรรมการจำนวน 8 ท่าน ดังนี้

  ---------------- ---------------- -------------------------------------
  นายสุพล           วัธนเวคิน          ประธานกรรมการ

  นางสาวฐิตินันท์      วัธนเวคิน          กรรมการ

  นายประวิทย์        วรุตบางกูร         กรรมการ

  นางสินีนาถ         เดชะคุปต์          กรรมการ

  นายประชา         ชำนาญกิจโกศล      กรรมการ

  นายเชษฐ์          ภัทรากรกุล         กรรมการ

  นายธวัชไชย        สุทธิกิจพิศาล        กรรมการ

  นายเกรียงศักดิ์      ศุกร์คณาภรณ์        กรรมการ
  ---------------- ---------------- -------------------------------------

(5) คณะกรรมการสรรหาและกำหนดค่าตอบแทน มีองค์ประกอบคณะกรรมการ
    และขอบเขตอำนาจหน้าที่ ดังนี้

-   กำหนดนโยบาย หลักเกณฑ์ และวิธีการในการสรรหา กรรมการ
    และผู้บริหารระดับสูงตั้งแต่ระดับรองกรรมการผู้จัดการขึ้นไป
    เพื่อเสนอคณะกรรมการอำนวยการพิจารณาอนุมัติ

-   คัดเลือก และเสนอชื่อบุคคลที่มีคุณสมบัติเหมาะสมเพื่อดำรงตำแหน่งต่างๆ ดังต่อไปนี้

    -   กรรมการ

    -   กรรมการในคณะกรรมการชุดย่อย ที่ได้รับมอบหมายอำนาจหน้าที่
        และความรับผิดชอบโดยตรงจากคณะกรรมการอำนวยการ

    -   ผู้บริหารระดับสูงตั้งแต่รองกรรมการผู้จัดการขึ้นไป

-   ดูแลให้คณะกรรมการบริษัทมีขนาด และองค์ประกอบที่เหมาะสมกับองค์กร
    โดยคำนึงถึงคุณสมบัติของคณะกรรมการอำนวยการที่ต้องประกอบด้วยบุคคลที่มีความรู้ความสามารถ
    และประสบการณ์ในด้านต่างๆ อย่างเหมาะสม

-   เปิดเผยนโยบายการสรรหา
    และรายละเอียดของกระบวนการสรรหาในรายงานประจำปีของบริษัท

-   กำหนดนโยบายการจ่ายค่าตอบแทน และผลประโยชน์อื่น ที่ให้แก่กรรมการ
    และผู้บริหารระดับสูงตั้งแต่รองกรรมการผู้จัดการขึ้นไป

-   กำหนดแนวทางการประเมินผลงานของกรรมการและผู้บริหารระดับสูงตั้งแต่รองกรรมการผู้จัดการขึ้นไปเพื่อพิจารณาปรับผลตอบแทนประจำปีโดยคำนึงถึงหน้าที่ความรับผิดชอบและความเสี่ยงที่เกี่ยวข้องรวมถึงความสำคัญกับการเพิ่มมูลค่าของส่วนของผู้ถือหุ้นในระยะยาวประกอบการพิจารณาในการประเมินผล

-   เปิดเผยนโยบายเกี่ยวกับการกำหนดค่าตอบแทน และเปิดเผยค่าตอบแทนในรูปแบบต่างๆ
    รวมถึงการจัดทำรายงานการกำหนดค่าตอบแทน
    และความเห็นของคณะกรรมการกำหนดค่าตอบแทนไว้ในรายงานประจำปี

โดยคณะกรรมการสรรหา และกำหนดค่าตอบแทน มีการประชุมอย่างน้อยปีละ 2 ครั้ง องค์ประชุม
ประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด และมติที่ประชุม
ใช้เสียงข้างมากของกรรมการที่เข้าประชุม และมีองค์ประกอบคณะกรรมการ ประกอบด้วย
กรรมการจำนวน 3 ท่าน ดังนี้

  ------------- ---------------- -----------------------------------------
  นายธานินทร์     จิระสุนทร          ประธานกรรมการ

  นายมานพ       พงศทัต            กรรมการ

  นายสุรพล       กุลศิริ             กรรมการ
  ------------- ---------------- -----------------------------------------

2.  วิธีการคัดเลือกบุคคลที่จะแต่งตั้งเป็นกรรมการ

การคัดเลือกบุคคลที่บริษัท จะแต่งตั้งเป็นกรรมการมีกระบวนการ โดยผู้ถือหุ้น กรรมการ
และผู้บริหารระดับสูงนำเสนอชื่อ และรายละเอียดประวัติ
เพื่อให้คณะกรรมการสรรหาและกำหนดค่าตอบแทนพิจารณาคุณสมบัติ ความเหมาะสม และผลตอบแทน
แล้วนำเสนอที่ประชุมคณะกรรมการอำนวยการ พิจารณาเสนอขออนุมัติจากที่ประชุมผู้ถือหุ้น

หลักเกณฑ์ข้อบังคับของบริษัทมีวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ (1)
    เลือกตั้งบุคคลคนเดียวหรือหลายคน เป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่พึงมีหรือพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

3.  ค่าตอบแทนผู้บริหาร

-   ค่าตอบแทนที่เป็นตัวเงิน

-   ค่าตอบแทนอื่น

  (รายละเอียดอยู่ในหัวข้อ การกำกับดูแลกิจการ)

2.  การกำกับดูแลกิจการ

  การปฏิบัติตามหลักการกำกับดูแลกิจการที่ดีแต่ละด้าน โดยมีรายละเอียดดังนี้

1.  ด้านผู้ถือหุ้นและผู้มีส่วนได้เสีย

  สิทธิความเท่าเทียมกันของผู้ถือหุ้น

  บริษัทกำหนดให้มีการประชุมสามัญผู้ถือหุ้นปีละครั้ง ภายในไม่เกิน 4 เดือน
  นับแต่วันสิ้นสุดรอบปีบัญชี และจัดให้มีการประชุมใหญ่สามัญผู้ถือหุ้นประจำปี
  โดยบริษัทได้จัดส่งหนังสือเชิญประชุมพร้อมทั้งข้อมูลประกอบการประชุมตามวาระต่างๆ
  ให้ผู้ถือหุ้นทราบล่วงหน้าไม่น้อยกว่า 7 วัน ก่อนวันประชุม
  โดยในแต่วาระมีความเห็นของคณะกรรมการประกอบ และมีบันทึกการประชุมถูกต้อง ครบถ้วน
  เพียงพอให้ผู้ถือหุ้นใช้ประกอบการตัดสินใจลงคะแนนในวาระต่างๆ

  สิทธิของผู้มีส่วนได้เสียกลุ่มต่างๆ

  บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม โดยมีนโยบายที่จะดูแลให้ความมั่นใจว่า
  ผู้มีส่วนได้เสียจะได้รับความคุ้มครอง ไม่ว่าจะเป็นผู้มีส่วนได้เสียภายใน ได้แก่
  พนักงานและผู้บริหารของบริษัทฯ และบริษัทย่อย หรือผู้มีส่วนได้เสียภายนอก
  โดยหากมีธุรกรรมที่เกิดขึ้นระหว่างบริษัทฯกับบุคคลและกิจการที่เกี่ยวข้องกัน
  บริษัทมีแนวทางปฏิบัติที่ชัดเจน เป็นธรรม โปร่งใส สามารถตรวจสอบได้ นอกจากนี้บริษัท
  ได้นำเสนอรายละเอียดของธุรกรรมดังกล่าวในรายงานประจำปี
  ด้วยบริษัทฯคำนึงถึงการสนับสนุนจากผู้มีส่วนได้เสียต่างๆ ที่จะสร้างความสามารถในการแข่งขัน
  ซึ่งถือว่าเป็นการสร้างความสำเร็จในระยะยาวของบริษัท

  การประชุมผู้ถือหุ้น

  บริษัทมีนโยบายที่จะเชิญให้ประธานกรรมการ ประธานกรรมการตรวจสอบ
  ประธานอนุกรรมการชุดต่างๆและผู้สอบบัญชี เข้าร่วมประชุมผู้ถือหุ้นทุกครั้ง ด้วย
  เพื่อร่วมให้ข้อมูลเพิ่มเติมและตอบข้อซักถามแก่ผู้ถือหุ้นในการประชุมผู้ถือหุ้น
  โดยในปีที่ผ่านมาประธานกรรมการและประธานอนุกรรมการทุกชุด
  รวมถึงผู้สอบบัญชีได้เข้าร่วมประชุมด้วย โดย
  ประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทสอบถาม
  แสดงความคิดเห็น และเสนอข้อเสนอแนะต่างๆ
  รวมถึงการให้โอกาสในการเสนอชื่อกรรมการเป็นอย่างดี

(ข) ด้านกรรมการ

  นโยบายเกี่ยวกับการกำกับดูแลกิจการ

  คณะกรรมการบริษัท ได้ให้ความสำคัญต่อการกำกับดูแลกิจการที่ดี เพื่อเพิ่มความโปร่งใส
  เพิ่มขีดความสามารถในการทำธุรกิจ และเพิ่มความเชื่อมั่นให้แก่ผู้ถือหุ้น
  ผู้ลงทุนและผู้เกี่ยวข้องทุกฝ่าย โดยนโยบายดังกล่าวประกอบด้วย
  การกำหนดทิศทางการดำเนินงานของบริษัท ที่ให้ความสำคัญต่อระบบการควบคุม
  และการตรวจสอบภายใน เพื่อกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
  ภายใต้กรอบข้อกำหนดของกฎหมายและจริยธรรมทางธุรกิจ
  มีการประเมินผลการปฏิบัติงานภายในของกรรมการ
  และมีการประเมินผลการควบคุมภายในโดยกรรมการ นอกจากนี้
  ยังได้มีการแต่งตั้งคณะกรรมการบริหารความเสี่ยง และคณะกรรมการสรรหา
  และกำหนดค่าตอบแทน เพื่อเป็นไปตามหลักธรรมาภิบาลที่ดี

  ภาวะผู้นำและวิสัยทัศน์

  คณะกรรมการบริษัท เป็นผู้กำหนด และมีส่วนร่วมในวิสัยทัศน์ ภารกิจ กลยุทธ์ เป้าหมาย
  แผนธุรกิจ และงบประมาณของบริษัทฯ
  ตลอดจนกำกับดูแลให้ฝ่ายบริหารดำเนินการให้เป็นไปตามเป้าหมายของแผนธุรกิจ
  และงบประมาณที่กำหนดไว้อย่างมีประสิทธิภาพและประสิทธิผล
  รวมทั้งจัดให้มีระบบการควบคุมภายใน การกำกับดูแลกิจการ และการบริหารความเสี่ยงที่ดี
  นอกจากนั้นกรรมการบริษัททั้งหมดผ่านการอบรมจากสมาคมส่งเสริมสถาบันกรรมการบริษัทไทยแล้ว

  คณะกรรมการบริษัทและคณะกรรมการบริหารมีความรับผิดชอบตามหน้าที่ต่อผู้ถือหุ้น
  มีระบบการแบ่งแยกบทบาทหน้าที่รับผิดชอบระหว่างคณะกรรมการบริษัทกับคณะกรรมการบริหารอย่างชัดเจน
  โดยมีรายละเอียดในหัวข้อโครงสร้างการจัดการแล้ว

  การถ่วงดุลอำนาจของกรรมการที่ไม่เป็นผู้บริหาร

  คณะกรรมการบริษัทมีจำนวน 9 ท่าน ประกอบด้วย กรรมการที่เป็นกรรมการบริหารจำนวน 3
  ท่าน กรรมการที่ไม่ได้เป็นกรรมการบริหารจำนวน 6 ท่าน
  ในจำนวนนั้นแบ่งเป็นกรรมการอิสระจำนวน 5 ท่าน ที่ประกอบด้วย กรรมการตรวจสอบจำนวน 3
  ท่าน และกรรมการสรรหาและกำหนดค่าตอบแทน 2 ท่าน

-   

  การรวมหรือแยกตำแหน่งกรรมการ

  ประธานกรรมการของบริษัทไม่ได้เป็นกรรมการอิสระ
  และไม่ได้เป็นบุคคลเดียวกันกับประธานสายงานซึ่งกำหนดหน้าที่ในการจัดการและบริหารงานประจำ
  ทำให้มีการแบ่งแยกหน้าที่ในการกำหนดนโยบายการกำกับดูแลและการบริหารงานประจำออกจากกัน

  บริษัทได้กำหนดความหมายของกรรมการอิสระดังนี้คือ

-   ถือหุ้นไม่เกินร้อยละ 5 ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ
    บริษัทร่วม หรือบุคคลที่อาจมีความขัดแย้ง(นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์

-   ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของบริษัท หรือบริษัทในเครือ
    บริษัทร่วม หรือบุคคลที่อาจมีความขัดแย้ง
    โดยต้องไม่มีผลประโยชน์หรือส่วนได้เสียในลักษณะดังกล่าวมาไม่น้อยกว่า 1 ปี

-   ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย
    ไม่ว่าทางตรงหรือทางอ้อมทั้งในด้านการเงินและการบริหารงานของบริษัท บริษัทในเครือ
    บริษัทร่วม หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

-   ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท
    บริษัทในเครือบริษัทร่วมหรือบุคคลที่อาจมีความขัดแย้งและไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ
    ผู้ถือหุ้นรายใหญ่

คณะกรรมการอื่นที่สนับสนุนการบริหารงานและกำกับดูแล

  คณะกรรมการบริษัทได้แต่งตั้งคณะกรรมการตรวจสอบ
  คณะกรรมการบริหารความเสี่ยงและคณะกรรมการสรรหารและกำหนดค่าตอบแทน
  เพื่อช่วยในการกำกับดูแลกิจการของบริษัทโดยรายละเอียดขอบเขต
  อำนาจหน้าที่ตามที่ระบุในหัวข้อ การจัดการโครงสร้างการจัดการ

  รายงานของคณะกรรมการ

  คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
  และสารสนเทศทางการเงินที่ปรากฏในรายงานประจำปี
  งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
  โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลยพินิจอย่างระมัดระวัง
  และประมาณการที่ดีที่สุดในการจัดทำ
  รวมทั้งการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  คณะกรรมการได้จัดให้มีระบบการควบคุมภายในที่มีประสิทธิผล เพื่อให้มั่นใจได้อย่างมีเหตุผลว่า
  การบันทึกข้อมูลทางบัญชีมีความถูกต้อง ครบถ้วน และเพียงพอที่จะดำรงรักษาไว้ซึ่งทรัพย์สิน
  เพื่อให้ทราบจุดอ่อน เพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

  ในการนี้คณะกรรมการบริษัทได้แต่งตั้งคณะกรรมการตรวจสอบที่ประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงิน
  และระบบการควบคุมภายใน และความเห็นของคณะกรรมการตรวจสอบ
  เกี่ยวกับเรื่องนี้ปรากฎในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

  คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจ
  และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
  ณ วันที่ 31 ธันวาคม 2547

  รายงานของคณะกรรมการสรรหาและกำหนดค่าตอบแทนกรรมการและผู้บริหาร

  บริษัทได้กำหนดนโยบายค่าตอบแทนสำหรับกรรมการไว้อย่างชัดเจนและโปร่งใส
  โดยค่าตอบแทนอยู่ในระดับเดียวกับอุตสาหกรรม
  และสูงเพียงพอที่จะดูแลและรักษากรรมการที่มีคุณสมบัติที่ต้องการ
  และได้ขออนุมัติจากที่ประชุมผู้ถือหุ้นแล้ว

  สำหรับค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
  ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน ในปี
  2547 บริษัท ได้จ่ายค่าตอบแทนต่างๆ ให้แก่กรรมการบริษัทและผู้บริหาร มีรายละเอียดดังนี้

  ค่าตอบแทนผู้บริหารระดับสูงของบริษัทตั้งแต่ผู้ช่วยกรรมการผู้จัดการรวม 11
  ท่านได้รับผลตอบแทนทั้งที่เป็นเงินเดือนและโบนัสประจำปี 2547 ที่ได้รับในปี 2548
  รวมเป็นเงินทั้งสิ้น 80.97 ล้านบาท ส่วนกรรมการบริษัทรวมกรรมการที่ได้พ้นจากตำแหน่งจำนวน
  4 ท่านได้รับผลตอบแทนดังรายละเอียดดังนี้

  ผลตอบแทนกรรมการบริษัท

  หน่วย : บาท

  ---------------- ------------------------------------ ------------------------- --------------------------------- ----------------
  ชื่อ-สกุล           ตำแหน่ง                               การดำรงตำแหน่งของกรรมการ                                     ผลตอบแทนประจำปี
                                                                                                                    2547

                                                        คณะกรรมการตรวจสอบ         คณะกรรมการสรรหาและกำหนดค่าตอบแทน   

  นายสุพล วัธนเวคิน   ประธานกรรมการ                                                                                    1,500,000

  *นางสาวนวพร      ประธานกรรมการตรวจสอบ                                                                             140,000
  เรืองสกุล                                                                                                           

  นายธานินทร์        ประธานกรรมการสรรหาและกำหนดค่าตอบแทน   ประธานกรรมการ ตรวจสอบ                                       1,290,000
  จิระสุนทร                                               ตั้งแต่ 1 ม.ค.47 – 31 พ.ค.47                                   

  *นายมานพ พงศทัต   กรรมการอิสระ                                                                                      140,000

  นายพิชัย ดัชณาภิรมย์  กรรมการอิสระ                                                                                      840,000

  นายสมบูรณ์         กรรมการอิสระ                                                                                      615,000
  ชัยเดชสุริยะ                                                                                                         

  นายธวัชไชย        กรรมการ                                                                                          450,000
  สุทธิกิจพิศาล                                                                                                         

  นายประวิทย์        กรรมการ                                                                                          600,000
  วรุตบางกูร                                                                                                          

  *นายสุรพล กุลศิริ    กรรมการ                                                                                          140,000

  **นายวิเชียร       รองประธานกรรมการ                                                                                 850,000
  เจียกเจิม                                                                                                           

  **นางสาวฐิตินันท์    กรรมการ                                                                                          600,000
  วัธนเวคิน                                                                                                           

  **นายเชษฐ์        กรรมการ                                                                                          450,000
  ภัทรากรกุล                                                                                                          

  **นายศราวุธ       กรรมการ                                                                                          450,000
  จารุจินดา                                                                                                           

  รวม                                                                                                               8,065,000
  ---------------- ------------------------------------ ------------------------- --------------------------------- ----------------

* ได้รับการแต่งตั้งเมื่อวันที่ 1 มิถุนายน 2547

** ลาออกเมื่อวันที่ 1 มิถุนายน 2547

หุ้นสามัญของผู้บริหารที่เพิ่มขึ้นหรือลดลงในปี 2547

+----------------------+-------------------------+-------------+------+
| รายชื่อ                | ตำแหน่ง                  | จำนวนหุ้นที่ถือ  |      |
|                      |                         | เ           |      |
|                      |                         | พิ่มขึ้นหรือลดลง |      |
|                      |                         | ระหว่างปี     |      |
|                      |                         | 2547        |      |
+----------------------+-------------------------+-------------+------+
| นายสุพล วัธนเวคิน       | ประธ                    | เพิ่มขึ้น       |      |
|                      | านกรรมการ/ประธานกรรมการ | 3,108,092   |      |
|                      | บริหาร                   |             |      |
+----------------------+-------------------------+-------------+------+
| นายเชษฐ์ ภัทรากรกุล     | ประธา                   | ไม่เปลี่ยนแปลง |      |
|                      | นสายงานสินเชื่ออุปโภค/บริโภค |             |      |
+----------------------+-------------------------+-------------+------+
| นางสาวฐิตินันท์ วัธนเวคิน  | ประธ                    | เพิ่มขึ้น       |      |
|                      | านสายงานการเงินและเงินฝาก | 4,617,208   |      |
+----------------------+-------------------------+-------------+------+
| นายธวัชไชย สุทธิกิจพิศาล  | ประธานส                 | ไม่เปลี่ยนแปลง |      |
|                      | ายงานสินเชื่อพัฒนาโครงการที่อ |             |      |
| นายประชา ชำนาญกิจโกศล | ยู่อาศัยและสายงานสินเชื่อธุรกิจ | ไม่เปลี่ยนแปลง |      |
|                      |                         |             |      |
|                      | ปร                      |             |      |
|                      | ะธานสายงานบริหารความเสี่ยง |             |      |
+----------------------+-------------------------+-------------+------+
| นายประวิทย์ วรุตบางกูร   | ประธานสายงานบริหารกลาง   | ไม่เปลี่ยนแปลง |      |
+----------------------+-------------------------+-------------+------+
| นายศราวุธ จารุจินดา     | ประธานสายงานบริหารสินทรัพย์ | ลดลง 20,000 |      |
+----------------------+-------------------------+-------------+------+
| นายธนวัฒน์ เนียมทรัพย์    | รองกรรมการผู้จัดการ        | ลดลง 6,000  |      |
+----------------------+-------------------------+-------------+------+
| นางสินีนาถ เดชะคุปต์     | รองกรรมการผู้จัดการ        | เพิ่มขึ้น 5,000 |      |
+----------------------+-------------------------+-------------+------+
| นายวิสุทธิ์ สัตตบุษย์สุทธิ    | ผู้ช่วยกรรมการผู้จัดการ       | ไม่เปลี่ยนแปลง |      |
|                      |                         |             |      |
| นายสมเกียรติ           | ผู้ช่วยกรรมการผู้จัดการ       | เพิ่มขึ้น       |      |
| พงศ์จรรยากุล           |                         | 12,500      |      |
+----------------------+-------------------------+-------------+------+
| นางสมลักษณ์            | ผู้อำนวยการฝ่ายอาวุโส       | เพิ่มขึ้น 5,000 |      |
| อาจอำนวยวิภาส         |                         |             |      |
+----------------------+-------------------------+-------------+------+
| นางสุรีย์ หาญพินิจศักดิ์     | ผู้อำนวยการฝ่ายอาวุโส       | เพิ่มขึ้น       |      |
|                      |                         | 12,500      |      |
+----------------------+-------------------------+-------------+------+

  บริษัทมีการจ่ายเงินสมทบเข้ากองทุนสำรองเลี้ยงชีพในส่วนของบริษัท ให้แก่

พนักงานในอัตราร้อยละ 3, ร้อยละ 4 และร้อยละ 5 สำหรับพนักงานที่มีอายุงาน 0-5 ปี, 5-7 ปี
และตั้งแต่ 7 ปีขึ้นไป ตามลำดับ
โดยพนักงานสามารถเลือกหักเงินกองทุนสำรองเลี้ยงชีพได้ในอัตราที่ไม่เกินส่วนที่บริษัทจ่ายสมทบให้

  การประชุมคณะกรรมการ

  คณะกรรมการมีการกำหนดการประชุมล่วงหน้า มีระเบียบวาระการประชุมชัดเจน
  มีส่วนงานเลขานุการ สำนักกรรมการ รับผิดชอบในการจัดประชุม และส่งหนังสือเชิญประชุม
  พร้อมระเบียบวาระการประชุมล่วงหน้า 7 วัน
  เพื่อให้กรรมการมีเวลาในการพิจารณาข้อมูลอย่างเพียงพอก่อนเข้าร่วมประชุม โดยในปี 2547
  ที่ผ่านมา คณะกรรมการมีการประชุมรวม 10 ครั้ง ใช้เวลาการประชุมครั้งละประมาณ 3 ชั่วโมง
  มีการจัดทำรายงานการประชุมเป็นลายลักษณ์อักษร และผ่านการรับรองจากคณะกรรมการทุกครั้ง
  พร้อมให้คณะกรรมการและผู้ที่เกี่ยวข้องสามารถตรวจสอบได้

+--------------------+-----------------------------+------------------+
| ชื่อ – สกุล           | ตำแหน่ง                      | จำนว             |
|                    |                             | นครั้งที่เข้าร่วมประชุม |
|                    |                             |                  |
|                    |                             | ในปี 2547         |
+--------------------+-----------------------------+------------------+
| นายสุพล วัธนเวคิน     | ประธานกรรมการ               | 10               |
+--------------------+-----------------------------+------------------+
| *นางสาวนวพร        | กรรมการอิสระ                 | 5                |
| เรืองสกุล            |                             |                  |
+--------------------+-----------------------------+------------------+
| นายธานินทร์ จิระสุนทร  | กรรมการอิสระ                 | 9                |
+--------------------+-----------------------------+------------------+
| *นายมานพ พงศทัต     | กรรมการอิสระ                 | 4                |
|                    |                             |                  |
| นายพิชัย ดัชณาภิรมย์    | กรรมการอิสระ                 | 10               |
+--------------------+-----------------------------+------------------+
| นายสมบูรณ์ ชัยเดชสุริยะ | กรรมการอิสระ                 | 5                |
+--------------------+-----------------------------+------------------+
| นายธวัชไชย          | กรรมการ                     | 10               |
| สุทธิกิจพิศาล          |                             |                  |
+--------------------+-----------------------------+------------------+
| นายประวิทย์ วรุตบางกูร | กรรมการ                     | 10               |
+--------------------+-----------------------------+------------------+
| *นายสุรพล กุลศิริ      | กรรมการ                     | 5                |
+--------------------+-----------------------------+------------------+

หมายเหตุ * ได้รับการแต่งตั้งเมื่อวันที่ 1 มิถุนายน 2547

  ความขัดแย้งทางผลประโยชน์

  เพื่อป้องกันความขัดแย้งทางผลประโยชน์
  คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
  โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
  กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
  ตามมาตรา 59 แห่ง พ.ร.บ.หลักทรัพย์และตลาดหลักทรัพย์ พ.ศ. 2535

  รวมทั้งมีการปฏิบัติตามหลักเกณฑ์ของตลาดหลักทรัพย์
  โดยราคาและเงื่อนไขเสมือนทำรายการกับบุคคลภายนอก และได้เปิดเผยรายละเอียด
  มูลค่ารายการ คู่สัญญา ไว้ในรายงานประจำปี และแบบ 56-1 แล้ว

  (ค) ด้านระบบการควบคุมและตรวจสอบภายใน

-   ระบบการควบคุมและตรวจสอบภายใน

  บริษัทได้ให้ความสำคัญต่อระบบการควบคุมภายในทั้งในระดับบริหาร และปฏิบัติงานที่มีประสิทธิภาพ
  มีการกำหนดอำนาจหน้าที่ในการดำเนินการของผู้ปฏิบัติงาน ผู้บริหาร
  ไว้เป็นลายลักษณ์อักษรอย่างชัดเจน มีการควบคุมการใช้ทรัพย์สินให้เกิดประโยชน์
  มีการแบ่งแยกหน้าที่ผู้ปฏิบัติงาน ผู้ควบคุม ผู้อนุมัติออกจากกัน เพื่อให้เกิดการถ่วงดุล
  และตรวจสอบระหว่างกันอย่างเหมาะสม
  รายงานทางการเงินมีระบบการควบคุมและรายงานเสนอผู้บริหารสายงานที่รับผิดชอบ

  บริษัทมีสำนักตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินสำคัญของบริษัท
  ได้ดำเนินการตามแนวทางที่กำหนดและมีประสิทธิภาพ
  รวมถึงการตรวจสอบให้มีการปฏิบัติตามกฎหมายและข้อกำหนดที่เกี่ยวข้องกับบริษัทฯ
  และเพื่อให้หน่วยงานตรวจสอบภายในมีความอิสระ
  สามารถทำหน้าที่ตรวจสอบและถ่วงดุลได้อย่างเต็มที่
  คณะกรรมการจึงกำหนดให้สำนักตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
  และคณะกรรมการบริษัท

  คณะกรรมการได้ให้ความสำคัญเกี่ยวกับการบริหารความเสี่ยง
  โดยมีคณะกรรมการบริหารความเสี่ยงและสายงานบริหารความเสี่ยง
  มีการกำหนดมาตรการป้องกันและจัดการความเสี่ยง
  มีการกำกับดูแลการปฏิบัติตามกฎหมายและข้อกำหนดที่เกี่ยวข้อง
  และมีการจัดทำรายงานที่เกี่ยวข้องอย่างเหมาะสม

  (ง) ด้านการเปิดเผยข้อมูลและความโปร่งใส

  ความสัมพันธ์กับผู้ลงทุน

  คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
  และทั่วถึงทั้งรายงานข้อมูลทางการเงิน และข้อมูลทั่วไป
  ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยได้เผยแพร่ข้อมูลข่าวสารต่างๆ
  ดังกล่าว เพื่อให้ผู้ลงทุนและผู้ที่เกี่ยวข้องได้รับทราบ
  ทั้งโดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์
  และเว็บไซต์ของบริษัทพร้อมทั้งได้จัดตั้งหน่วยงานนักลงทุนสัมพันธ์ (Investor Relations)
  เพื่อให้บริการข้อมูลและข่าวสารกิจกรรมต่างๆ ของบริษัทฯ กับผู้ลงทุน ผู้ถือหุ้น นักวิเคราะห์
  และประชาชนทั่วไป ทั้งนี้ผู้ลงทุนสามารถติดต่อหน่วยงานดังกล่าวได้ที่ โทร. 0-2680-3160-1
  หรือที่เว็บไซต์: www.kiatnakin.co.th หรือที่ e-mail address :
  investor_relation@kiatnakin.co.th
  นอกจากนั้นบริษัทยังจัดให้มีการประชุมพบปะนักวิเคราะห์หลักทรัพย์เพื่อเผยแพร่ข้อมูลของบริษัทโดยตรงอย่างต่อเนื่อง
  รวมถึงการร่วมมือกับสมาคมนักวิเคราะห์หลักทรัพย์จัดการประชุมดังกล่าวเป็นประจำด้วย

  (จ) ด้านจริยธรรมธุรกิจ

  บริษัทมีประกาศจริยธรรมทางวิชาชีพ เพื่อเป็นแนวทางการปฎิบัติที่ดี
  รวมถึงการออกข้อพึงปฏิบัติเกี่ยวกับจริยธรรมทางวิชาชีพของผู้บริหาร
  เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทด้วยความซื่อสัตย์
  สุจริต และเที่ยงธรรม ทั้งการปฏิบัติต่อบริษัทและผู้มีส่วนได้เสียทุกกลุ่ม
  บริษัทได้ติดต่อสื่อสารกับพนักงาน และติดตามการปฏิบัติตามแนวทางดังกล่าวเป็นประจำ

2.  นโยบายและวิธีการดูแลผู้บริหารในการใช้ข้อมูลภายใน

  เพื่อป้องกันการแสวงหาประโยชน์จากการใช้ข้อมูลภายในที่ยังไม่ได้เปิดเผยต่อ สาธารณชน
  บริษัทกำหนดให้กรรมการ
  และผู้บริหารของบริษัทจัดทำรายงานการถือหลักทรัพย์ของบริษัทโดยรวมของคู่สมรสและบุตรที่ยังไม่บรรลุนิติภาวะ
  และบุคคลที่เกี่ยวข้องกับกรรมการ และ/หรือ ผู้บริหารบริษัทภายใน 3
  วันทำการนับจากวันที่มีรายการซื้อขาย และมีข้อกำหนดเรื่องความซื่อสัตย์สุจริต
  โดยได้กำหนดห้ามกรรมการและพนักงานของบริษัททุกคน อาศัยอำนาจหน้าที่
  หรือโอกาสในการทำงาน เพื่อแสวงหาประโยชน์ใดๆ อันขัดต่อจริยธรรม จรรยาบรรณ
  และวิชาชีพของตน ระเบียบประเพณีในการทำงาน หรือผลประโยชน์ของบริษัท

  สำนักตรวจสอบภายใน มีการสอบทานการปฏิบัติในเรื่องการใช้ข้อมูลภายใน
  และการปฏิบัติตามข้อกำหนดเกี่ยวกับจริยธรรมทางวิชาชีพ ซึ่งหากพบผู้ใดฝ่าฝืน
  หรือกระทำความผิดจะนำเสนอคณะกรรมการตรวจสอบ และคณะกรรมการอำนวยการ
  เพื่อพิจารณาความผิดตามระเบียบของบริษัท

3.  การควบคุมภายใน

  บริษัทมีการประเมินระบบควบคุมภายในตามหลักการกำกับดูแลที่ดี โดยคำนึงถึงปัจจัยสำคัญ 5
  ประการ ดังนี้

  (ก) สภาพแวดล้อมของการควบคุมที่ดี (Control Environment)

  บริษัทส่งเสริมให้ทุกคนในบริษัทฯ
  ตระหนักถึงความจำเป็นของระบบการควบคุมภายในโดยการกำหนดภารกิจ
  และเป้าหมายที่ชัดเจนวัดผลได้ เพื่อเป็นแนวทางให้พนักงานปฏิบัติ
  มีนโยบายและระเบียบปฏิบัติที่เป็นลายลักษณ์อักษร ให้ความสำคัญต่อความซื่อสัตย์สุจริต
  และจริยธรรมในการดำเนินธุรกิจ รวมทั้งมีการจัดโครงสร้างองค์กรอย่างเหมาะสม

1.  กระบวนการประเมินความเสี่ยงที่เหมาะสม (Risk Assessment)

  บริษัทได้มีการประเมินปัจจัยความเสี่ยงต่างๆ ทั้งปัจจัยภายนอกและภายใน
  มีคณะกรรมการบริหารความเสี่ยงและฝ่ายบริหารความเสี่ยง
  เพื่อกำกับดูแลการบริหารความเสี่ยงด้านต่างๆของบริษัท

2.  กิจกรรมควบคุมที่ดี (Control Activities)

  บริษัทมีการกำหนดอำนาจ และระดับการอนุมัติรายการที่ชัดเจน
  มีการกำหนดวิธีการป้องกันและการค้นหาการสูญหายของทรัพย์สิน รวมทั้งการกระทำทุจริต เช่น
  มีการตรวจนับทรัพย์สิน มีการแบ่งแยกหน้าที่ เป็นต้น
  มีการตรวจสอบเพื่อให้แน่ใจว่ามีการปฏิบัติตามกฎหมายและข้อบังคับที่เกี่ยวข้อง

3.  ระบบสารสนเทศและการสื่อสารข้อมูลที่ดี (Information and Communication)

  บริษัทจัดให้มีข้อมูลที่ทันเหตุการณ์เพียงพอต่อการตัดสินใจ
  และจัดเก็บเป็นหมวดหมู่ครบถ้วนอยู่ในรูปแบบที่เข้าใจง่าย
  มีการสื่อสารภายในองค์กรอย่างทั่วถึงชัดเจน

  (จ) ระบบการติดตามและการประเมินผลที่ดี (Monitoring and Evaluation)

  บริษัทมีกระบวนการในการติดตาม และการประเมินผลที่วางไว้
  เพื่อให้เกิดความมั่นใจว่าระบบการควบคุมภายในยังดำเนินอยู่อย่างต่อเนื่อง
  ได้รับการปรับปรุงแก้ไขให้สอดคล้องกับสถานการณ์ที่เปลี่ยนแปลงไป และข้อบกพร่องต่างๆ
  ได้รับการแก้ไขอย่างทันท่วงที

4.  นโยบายด้านบุคลากร

บริษัทตระหนักถึงความสำคัญในการพัฒนาทรัพยากรบุคคลให้มีความสามารถและประสิทธิภาพสูงขึ้น
โดยมีนโยบายให้กรรมการบริษัททุกท่านต้องผ่านการอบรมหลักสูตร Directors Certificate
Program (DCP) จากสมาคมส่งเสริมสถาบันกรรมการบริษัทไทย (IOD) นอกจากนั้น
ยังมุ่งเน้นการเพิ่มทักษะของพนักงานในทุกธุรกิจหลักของบริษัทโดยมีการจัดทำแผนการฝึกอบรม
และพัฒนาพนักงานทุกระดับ (Training Road Map) มีการจัดฝึกอบรม ทั้งภายในองค์กร (In
-house Training) และการส่งพนักงานไปเข้ารับการอบรมภายนอก เพื่อให้พนักงานมีความรู้
ความเชี่ยวชาญ และติดตามทันการเปลี่ยนแปลงอยู่ตลอดเวลา โดยมีการวัดผลการฝึกอบรม เช่น
การทดสอบก่อน-หลังการอบรม ตลอดจนการติดตามผลด้าน Productivity Improvement
หลังการอบรมอย่างสมํ่าเสมอ นอกจากนั้นบริษัทยังมีนโยบายที่จะสร้างกลไก
หรือระบบเพื่อจ่ายผลตอบแทนแก่พนักงานให้สอดคล้องกับผลการปฎิบัติงานและภาวะตลาด

นอกจากการพัฒนาความรู้ความเชี่ยวชาญให้กับพนักงานเพื่อการปฎิบัติงานอย่างมีประสิทธิภาพแล้ว
บริษัทยังมีการพัฒนาทัศนคติพนักงานเพื่อการประพฤติปฎิบัติให้สอดคล้องกับค่านิยมที่บริษัทกำหนดไว้
รวมทั้งปลูกฝังจริยธรรมเพื่อให้พนักงานทุกคนมีส่วนร่วมในการสร้างธรรมาภิบาลของบริษัทด้วย

 ในปัจจุบัน บริษัท และบริษัทย่อย มีพนักงานรวมเท่ากับ 1,423 คน ในส่วนของ บมจ.

เงินทุนเกียรตินาคิน มีพนักงานประจำ 715 คน และพนักงานอื่นๆ จำนวน 190 คน รวมทั้งสิ้น 905 คน แยกเป็นพนักงานที่ประจำอยู่ส่วนกลาง จำนวน 565 คน และประจำอยู่ในส่วนภูมิภาค จำนวน 340 คน จากพนักงานทั้งหมด สามารถแบ่งเป็นสายงานหลักๆ ได้ 5 สาย ได้แก่ สินเชื่อธุรกิจ, สินเชื่อพัฒนาโครงการที่อยู่อาศัย, สินเชื่ออุปโภค/บริโภค, การเงินและเงินฝาก และบริหารกลาง ณ วันที่ 31 ธันวาคม 2547 พนักงานของบมจ.เงินทุน เกียรตินาคิน ได้ผลตอบแทนในรูปค่าใช้จ่ายพนักงานรวมเป็นเงินทั้งสิ้น 475 ล้านบาท หรือเท่ากับ 39.6 ล้านบาทต่อเดือน ซึ่งผลตอบแทนได้รวมถึง เงินเดือน โบนัส เงินสมทบกองทุนสำรองเลี้ยงชีพ และสวัสดิการพนักงานทั่วไป เช่น การรักษาพยาบาล การสันทนาการ และเครื่องแบบพนักงาน เป็นต้น และในระยะเวลา 3 ปีที่ผ่านมา บริษัทไม่เคยมีข้อพิพาทด้านแรงงานที่สำคัญแต่อย่างใด